rblietuvos respublikos

krašto apsaugos ministrO

ĮSAKYMAS

DĖL ATSARGOS KARO PRIEVOLININKŲ ŠAUKIMO Į MOKYMUS IR PRATYBAS TvaRKOS APRAŠO PATVIRTINIMO

2011 m. birželio 28 d. Nr. V-742

Vilnius

Vadovaudamasi Lietuvos Respublikos karo prievolės įstatymo (Žin., 1996, Nr. 106-2427; 1999, Nr. 59-1918) 26 straipsnio 5 dalimi:

1. Tvirtinu Atsargos karo prievolininkų šaukimo į mokymus ir pratybas tvarkos aprašą (pridedama).

2. Pripažįstu netekusiu galios krašto apsaugos ministro 2001 m. birželio 21 d. įsakymą Nr. 839 „Dėl šaukimo į pratybas ir mokymus tvarkos“.

Krašto apsaugos ministrė	Rasa Juknevičienė

_________________

PATVIRTINTA

Lietuvos Respublikos krašto apsaugos ministro 2011 m. birželio 28 d. įsakymu Nr. V-742

ATSARGOS KARO PRIEVOLININKŲ ŠAUKIMO Į MOKYMUS IR PRATYBAS TVARKOS APRAŠAS

I. BENDROSIOS NUOSTATOS

1. Atsargos karo prievolininkų (aktyviojo rezervo prievolininkų) (toliau – aktyviojo rezervo prievolininkai) šaukimo į mokymus ir pratybas tvarkos aprašas nustato aktyviojo rezervo prievolininkų atrankos, šaukimo į mokymus ar pratybas, skyrimo į karinius vienetus ir išmokų mokėjimo tvarką.

2. Tvarkos aprašas parengtas vadovaujantis Karo prievolės įstatymu (Žin., 1996, Nr. 106-2427), Krašto apsaugos sistemos organizavimo ir karo tarnybos įstatymu (Žin., 1998, Nr. 49-1325), Lietuvos Respublikos darbo kodekso patvirtinimo, įsigaliojimo ir įgyvendinimo įstatymu (Žin., 2002, Nr. 64-2569); Lietuvos Respublikos Vyriausybės 1998 m. lapkričio 20 d. nutarimu Nr. 1353 „Dėl profesinės karo tarnybos karių, karių savanorių ir aktyviojo rezervo karių tarnybos apmokėjimo sąlygų (Žin., 1998, Nr. 104-2873; 2006, Nr. 99-3847), Lietuvos Respublikos Vyriausybės 2003 m. gegužės 27 d. nutarimu Nr. 650 „Dėl Darbuotojo ir valstybės tarnautojo vidutinio darbo užmokesčio apskaičiavimo tvarkos aprašo patvirtinimo“ (Žin., 2003, Nr. 52-2326), Lietuvos Respublikos krašto apsaugos ministro 1999 m. kovo 9 d. įsakymu Nr. 252 „Dėl kelionės išlaidų kompensavimo kariams savanoriams ir aktyviojo rezervo prievolininkams“ ir kitais teisės aktais.

3. Aktyviojo rezervo prievolininkų šaukimą į mokymus ar pratybas vykdo Lietuvos kariuomenės Krašto apsaugos savanorių pajėgų (toliau – KASP) struktūriniai padaliniai (toliau – KASP padaliniai).

II. AKTYVIOJO REZERVO PRIEVOLININKŲ RENGIMO PLANAVIMAS, JŲ ATRANKA IR PRISKYRIMAS

4. Aktyviojo rezervo prievolininkų šaukimas planuojamas remiantis Krašto apsaugos sistemos (toliau – KAS) plėtros plane nustatytomis atsargos karo prievolininkų rengimo užduotimis ir pagal KAS planavimo vadove nustatytą skaičių.

5. Lietuvos kariuomenės pajėgos, Logistikos valdyba ir Mokymo ir personalo valdyba iki kalendorinių metų pabaigos, tačiau likus ne mažiau kaip 3 mėnesiams iki mokymų ar pratybų pradžios, atsižvelgdamos į patvirtintą Krašto apsaugos ministerijos biudžetą, parengia metinį atsargos karo prievolininkų rengimo sau pavaldžiuose kariniuose vienetuose planą-grafiką kitiems metams, kuriame nurodomi mokymus ar pratybas organizuosiantys kariniai vienetai, mokymų ar pratybų laikas ir kiekvieno mokymų ar pratybų ciklo aktyviojo rezervo prievolininkų skaičius. Parengti ir kariuomenės vado patvirtinti metiniai aktyviojo rezervo prievolininkų rengimo planai-grafikai pateikiami KASP. KASP taip pat pateikiami:

5.1. karinių vienetų sąrašai, jeigu į mokymus ar pratybas numatoma pašaukti visus atitinkamiems kariniams vienetams priskirtus aktyviojo rezervo prievolininkus;

5.2. karinių vienetų pareigybių sąrašai, jeigu į mokymus ar pratybas numatoma pašaukti:

5.2.1. tik einančius reikiamas pareigas tuose kariniuose vienetuose aktyviojo rezervo prievolininkus;

5.2.2. neturinčius karo meto priskyrimų aktyviojo rezervo prievolininkus;

5.3. karinių vienetų specialybių sąrašai, jeigu į mokymus ar pratybas numatoma pašaukti reikiamas specialybes turinčius arba neturinčius karo meto priskyrimų aktyviojo rezervo prievolininkus.

6. KASP padaliniai:

6.1. vadovaudamiesi karinių vienetų pareigybių ar specialybių sąrašais, atrenka ir priskiria aktyviojo rezervo prievolininkus kariniams vienetams, atsižvelgdami į jų gyvenamąją vietą, atliktos karo tarnybos vietą, o atskirais atvejais – į turimą karinę specialybę;

6.2. pateikia Lietuvos kariuomenės pajėgoms, Logistikos valdybai ir Mokymo ir personalo valdybai sąrašus pareigybių, į kurias negali atrinkti ir paskirti aktyviojo rezervo prievolininkų.

III. ATSARGOS KARO PRIEVOLININKŲ ŠAUKIMAS

7. Šaukiamiems aktyviojo rezervo prievolininkams KASP padaliniai išsiunčia šaukimo lapelius. Šaukiami aktyviojo rezervo prievolininkai privalo atvykti į šaukimo lapelyje nurodytus KASP padalinius, Karo medicinos ekspertizės komisiją (toliau – KMEK) ar paskirtą tarnybos vietą šaukimo dieną nurodytu laiku blaivūs, neapsvaigę nuo narkotinių, psichotropinių ar toksinių medžiagų, turėdami šaukime nurodytus dokumentus.

8. Aktyviojo rezervo prievolininkas, pagal šaukimą atvykęs į KASP padalinį patikslinti karinės įskaitos duomenų, turi turėti karinį liudijimą, pagrindinėje darbovietėje gaunamo vidutinio darbo užmokesčio pažymą, valstybinio socialinio draudimo pažymėjimą, kelionės bilietus ir kitus dokumentus, galinčius turėti įtakos jo šaukimui į mokymus ar pratybas.

9. Patikslinus duomenis, aktyviojo rezervo prievolininkams, kurie gali būti šaukiami į pratybas ar mokymus, įteikiami šaukimo lapeliai, kuriuose nurodyta kito atvykimo diena ir vieta, taip pat reikalingi dokumentai (medicininei patikrai reikalingi dokumentai, pagrindinėje darbovietėje gaunamo vidutinio darbo užmokesčio pažyma, valstybinio socialinio draudimo pažymėjimas ir kelionės bilietai). Šaukimo lapelyje nustatytą dieną į KASP padalinį atvykę aktyviojo rezervo prievolininkai KAS transportu vežami į KMEK patikrinti sveikatos.

10. KASP vado paskirti asmenys aktyviojo rezervo prievolininkus, KMEK pripažintus tinkamais pagal sveikatos būklę tikrajai karo tarnybai, siunčia į pratybas ar mokymus, jiems įteikdami šaukimo lapelius, kuriuose nurodyta mokymų ar pratybų trukmė, rinkimosi į mokymus ar pratybas vieta ir laikas.

11. Šaukimo lapelis yra pagrindas aktyviojo rezervo prievolininko darbdaviui išleisti jį iš darbo šaukimo lapelyje nurodytam laikotarpiui.

12. Visi aktyviojo rezervo prievolininkų šaukimo į pratybas ar mokymus duomenys įrašomi į Personalo valdymo informacinę sistemą (toliau – PERVIS).

13. KASP padalinys aktyviojo rezervo prievolininkus, pagal sveikatos būklę tinkamus tikrajai karo tarnybai, įrašo į Šaukiamų į pratybas ar mokymus aktyviojo rezervo prievolininkų sąrašą, kuriame nurodoma:

13.1. karinis vienetas, kuriame vyks mokymai ar pratybos;

13.2. mokymus ar pratybas vykdysiančio karinio vieneto padalinys, kuriame aktyviojo rezervo prievolininkas bus mokomas;

13.3. pareigos, kurias atliks aktyviojo rezervo prievolininkas.

14. KASP padalinys, iki mokymų ar pratybų pradžios likus ne mažiau kaip 3 dienoms, šaukiamų į pratybas ar mokymus aktyviojo rezervo prievolininkų sąrašus pateikia kariniams vienetams, kuriuose vyks pratybos ar mokymai.

IV. ATVYKIMAS Į KARINIUS VIENETUS IR TARNYBA

15. Aktyviojo rezervo prievolininkų mokymai ar pratybos kariniuose vienetuose organizuojami Lietuvos kariuomenės vado įsakymu.

16. Šaukimo lapelyje nustatytą dieną į KASP padalinį atvykę aktyviojo rezervo prievolininkai į tarnybos vietą vežami KAS transportu. Aktyviojo rezervo prievolininkai, atvykę į karinį vienetą, pateikia karinį liudijimą, pagrindinėje darbovietėje gaunamo vidutinio darbo užmokesčio pažymą, asmens tapatybę patvirtinantį dokumentą, valstybinio socialinio draudimo pažymėjimą, kelionės bilietus.

17. Atvykę į karinį vienetą aktyviojo rezervo prievolininkai karinio vieneto vado įsakymu yra aprūpinami apranga ir ekipuote. Jiems taip pat taikomos kitos teisės aktuose nustatytos aprūpinimo sąlygos.

18. Nuo atvykimo į paskirtą tarnybos vietą (karinį vienetą) ir prisistatymo vadui (kariniam viršininkui) momento aktyviojo rezervo prievolininkai įgyja kario statusą.

V. IŠMOKŲ MOKĖJIMAS

19. Aktyviojo rezervo prievolininkams, šaukiamiems patikslinti karinės įskaitos duomenų, pasitikrinti sveikatos KMEK, į pratybas, mokymus ar vykdyti tarnybos užduočių, yra mokamos teisės aktuose nustatytos išmokos.

20. Kariniai vienetai pildo aktyviojo rezervo prievolininkų laiko apskaitos žiniaraščius.

21. Vadovaujantis aktyviojo rezervo prievolininkų pateiktais dokumentais (įskaitant ir valstybinio socialinio draudimo pažymėjimą), kiekvienam aktyviojo rezervo prievolininkui užpildoma Išmokų apskaičiavimo aktyviojo rezervo prievolininkui forma (priedas) (toliau – forma), apskaičiuojant visas priklausančias išmokas.

22. Formas iki aktyviojo rezervo prievolininkų atvykimo į tarnybos vietą pildo ir Lietuvos kariuomenės Finansų ir apskaitos departamentui per 3 darbo dienas po aktyviojo rezervo prievolininko apsilankymo KASP padalinyje patikslinti karinės įskaitos duomenų ar pasitikrinti sveikatos KMEK pateikia KASP padaliniai. Aktyviojo rezervo prievolininkams atvykus į tarnybos vietą formos iš KASP padalinių perduodamos ir toliau pildomos kariniuose vienetuose, kurie per 3 darbo dienas po mokymų ar pratybų pabaigos formas pateikia Lietuvos kariuomenės Finansų ir apskaitos departamentui.

23. Išmokos aktyviojo rezervo prievolininkams pervedamos į jų nurodytas sąskaitas ne vėliau kaip per 30 dienų nuo visų reikiamų dokumentų pateikimo dienos arba mokymų ar pratybų pabaigos. Kai aktyviojo rezervo prievolininkas nenurodo sąskaitos, išmokos pervedamos per pašto skyrius, perlaidų išlaidas padengiant iš aktyviojo rezervo prievolininkui apskaičiuotų išmokų.

VI. BAIGIAMOSIOS NUOSTATOS

24. Aktyviojo rezervo prievolininkų kariniuose liudijimuose ir PERVIS karinis vienetas daro įrašą apie aktyviojo rezervo prievolininkų dalyvavimą mokymuose ar pratybose.

25. Pasibaigus mokymams ar pratyboms kariniai vienetai per 5 dienas išsiunčia KASP mokymuose ar pratybose dalyvavusių aktyviojo rezervo prievolininkų sąrašus, nurodydami siūlomus pakeitimus (jei tokių yra) dėl tolesnių atsargos karių karo meto priskyrimų.

26. Remdamiesi minėtais sąrašais KASP padalinio specialistai, atsakingi už karinės įskaitos tvarkymą, aktyviojo rezervo prievolininkų įskaitos kortelėse įrašo duomenis apie atliktas pratybas ar mokymus (datą, karinį vienetą ir pareigas).

27. Karinis vienetas praneša Valstybinio socialinio draudimo fondo valdybai apie aktyviojo rezervo prievolininkų dalyvavimą pratybose ar mokymuose.

28. Be pateisinamos priežasties neatvykę į KASP padalinius, KMEK ar karinį vienetą aktyviojo rezervo prievolininkai atsako Lietuvos Respublikos įstatymų nustatyta tvarka.

29. Aktyviojo rezervo prievolininkai, nesutinkantys su KASP vado įgaliotų asmenų sprendimais šaukti juos į mokymus, pratybas ar vykdyti tarnybos užduočių, gali šiuos sprendimus skųsti Lietuvos kariuomenės vadui, o kariuomenės vado sprendimus – krašto apsaugos ministrui.

_________________

PATVIRTINTA

LR krašto apsaugos ministro 2011 m. birželio 28 d. įsakymu Nr. V-742

___________________________________________________

(Vietinė teritorinė karinė įstaiga)

IŠMOKŲ APSKAIČIAVIMAS AKTYVIOJO REZERVO PRIEVOLININKUI

AKTYVIOJO REZERVO KARIO ANKETINIAI DUOMENYS *
Vardas
Pavardė
Asmens kodas
Asmens tapatybę patvirtinančio dokumento pavadinimas, numeris
Valstybinio socialinio draudimo pažymėjimo numeris, išdavimo data
Deklaruota gyvenamoji vieta
Telefono Nr.
Banko pavadinimas, kodas, sąskaitos banke Nr.
* Duomenis įveda vietinės teritorinės karinės įstaigos specialistas, tačiau aktyviojo rezervo karys privalo juos patikrinti.

Prašau man priklausančias išmokas (reikalingą punktą pažymėti ženklu X):
pervesti į mano sąskaitą banke,
atsiųsti pašto perlaida į ____________________ pašto skyrių .

(pašto skyriaus adresas, indeksas)

Sutinku, kad mano asmens duomenys būtų tvarkomi, vadovaujantis teisės aktais, reglamentuojančiais asmens duomenų tvarkymą.

Patvirtinu, kad mano pateikti anketiniai duomenys yra teisingi.

_

(aktyviojo rezervo kario vardas, pavardė, parašas, data)

Vidutinio darbo užmokesčio pažymą išdavusios įstaigos/institucijos pavadinimas, pažymos išdavimo data, numeris:

_

Eil. Nr.	Šaukimo rūšis	Atvykimo data	Išvykimo data	Apmokamų dienų skaičius	Vidutinis 1 d. darbo užmokestis, gaunamas pagrindinėje darbovietėje (Lt)	1 d. tarnybinis atlyginimas už tarnybos dieną (Lt)	Atvykimo ir grįžimo kelionės išlaidų kompensacija**	Maitinimosi išlaidų piniginė kompensacija

atvykimo bilieto kaina (Lt)	atvykimo atstumas (km)	1km tarifas (Lt)	atvykimo kelionės išlaidos, Lt	visų kelionės išlaidų kompensacija (Lt)

1	2	3	4	5	6	7	8	9	10	11=9*10 arba 8	12=11*2	13
1	Karinės įskaitos duomenų patikslinimas **
2	Medicininis patikrinimas **
3	Mokymai ir pratybos ***
IŠ VISO:

PASTABOS: ** Pildo vietinės teritorinės karinės įstaigos atsakingas asmuo.

*** Pildo karinio vieneto atsakingas specialistas (vadovaudamasis tarnybos laiko apskaitos žiniaraščiais).

Aktyviojo rezervo kariui pateikus važiavimo keleiviniu transportu bilietus, pildoma 8 skiltis, jei bilietai nepateikiami, pildomos 9 ir 10 skiltys.

_

(vietinės teritorinės karinės įstaigos / karinio vieneto atsakingo asmens vardas pavardė, parašas)

_

(vyr. specialisto biudžetui vardas pavardė, parašas)

_________________